ພວກຫົວຮຸນແຮງ 5 ຄົນ ຖືກຂ້າຕາຍ ໃນການບຸກໂຈມຕີ ຂອງ ກຳລັງປະສົມ ໃນອັຟການິສຖານ
ຂ່າວສຳຄັນອື່ນໆ: ການແຂ່ງຂັນ ກິລາໂອລິມປິກ ຣະດູໜາວ ເປີດຢ່າງເປັນທາງການແລ້ວ ທີ່ນະຄອນແວນຄູເວີ ການາດາ; ເຢເມນກ່າວຫາ ພວກກະບົດຊີໄອທ໌ວ່າ ລະເມີດ ກາ
ເຈົ້າໜ້າທີ່ ອັຟການິສຖານ ກ່າວວ່າ ຜູ້ຕ້ອງສົງສັຍວ່າເປັນພວກຫົວຮຸນແຮງທາລີບານ 5 ຄົນ ໄດ້ຖືກຂ້າຕາຍ ໃນການບຸກ ໂຈມຕີຄັ້ງໃຫຍ່ ຂອງກຳລັງປະສົມ ທີ່ແຂວງHELMAND ໃນພາກໃຕ້ອັຟການິສຖານ ທ່ານ SHER MOHAMMAD ZAZAI ຜູ້ບັນຊາການ ກອງທັບອັຟການິສຖານ ກ່າວວ່າ ຜູ້ຕ້ອງສົງສັຍ ທັງ 5 ຖືກຂ້າຕາຍ ໃນລະຫວ່າງການສູ້ຣົບແບບ ປະຈັນບານ ຢູ່ 2 ບ່ອນ ກຳລັງທະຫານອັງກິດ ສະຫະຣັດແລະອັຟການິສຖານ ໄດ້ເປີດສາກບຸກ ໂຈມຕີ ທາງພາກພື້ນດິນເຂົ້າໄປໃນເມືອງ MAR JAHອັນເປັນພາກສ່ວນນຶ່ງ ໃນການດຳເນີນ ຄວາມພະຍາຍາມເພື່ອຈະຢຶດເອົານຶ່ງໃນຈຳນວນ ທີ່ໝັ້ນ ທີ່ໃຫຍ່ທີ່ສຸດ ຂອງພວກທາລີບານ ທີ່ຍັງ ເຫລືອຢູ່ໃນເວລານີ້ ໃນກອງປະຊຸມຖແລງຂ່າວ ໃນວັນເສົາມື້ນີ້ພົນຕຣີ NICK CARTERຂອງ ອັງກິດ ກ່າວວ່າ ກຳລັງປະສົມ ໄດ້ປະສົບກັບ ຄວາມສຳເຣັດ ໃນການແຊກຊຶມເຂົ້າໄປໃນ ເມືອງ MARJAH ໃນມື້ວານນີ້ ຜູ້ບັນຊາການ ກຳລັງປະສົມ ໃນເຂດພາກໃຕ້ເວົ້າຕື່ມວ່າ ມີການໃຊ້ເຮືອບິນ ເຮຣີຄອບເຕີ້ 60 ລຳ ໃນການປະຕິບັດງານດັ່ງກ່າວນີ້ ການແຂ່ງຂັນ ກິລາໂອລິມປິກຣະ ດູໜາວປີ 2010 ໄດ້ເປີດຢ່າງເປັນທາງການ ແລ້ວ ທີ່ນະຄອນ ແວນຄູເວີ ປະເທດການາດາ ນາຍ WAYNE GRETZKYນັກກິລາຮັອກກີ ທີ່ມີຊື່ສຽງໂດ່ງດັງ ລະດັບໂລກ ຊາວການາດາ ເປັນຜູ້ຈູດໄຟໃສ່ກະທະໄຟໂອລິມປິກທີ່ສນາມ ກິລາ ພ້ອມໆກັບນັກກິລາແລະຜູ້ທີ່ໄດ້ຮັບຫລຽນໂອລິມປິກ ຄົນການາດາ ອື່ນໆອີກ 3 ຄົນ ທັງໆທີ່ໄດ້ເກີດບັນຫາ ໃນດ້ານກົນຈັກ ນາຍGRETZKY ຈຶ່ງມຸ່ງໜ້າໄປ ຈູດໄຟໃສ່ ກະທະ ໜ່ວຍທີ 2 ທີ່ຕັ້ງຢູ່ຂ້າງນອກ ຊຶ່ງສາມາດມອງເຫັນໄດ້ ຈາກທົ່ວທຸກແຫ່ງ ໃນນະຄອນແວນ ຄູເວີ ກ່ອນໜ້ານັ້ນ ບັນດາຜູ້ຕາງໜ້າຂອງຊົນເຜົ່າພື້ນເມືອງ ການາດາ ໄດ້ພາກັນຕ້ອນຮັບ ນັກກິລາ ປະມານ 5 ພັນຄົນ ຈາກ80 ກວ່າປະເທດ ຂະນະທີ່ ພິທີເປີດການແຂ່ງຂັນ ໄດ້ ເລີ້ມຂຶ້ນ ຢ່າງເປັນທາງການໃນຕອນແລງ ຂອງວັນສຸກວານນີ້ ຫຼັງຈາກນັ້ນ ພວກນັກກິລາ ແລະຜູ້ຊົມ ປະມານ 60ພັນຄົນ ທີ່ແໜ້ນສນາມກິລາ ໃນນະຄອນແວນຄູເວີກໍໄດ້ຊົມການ ສະແດງ ວັທນະທັມທີ່ປະກອບດ້ວຍ ພວກນັກຮ້ອງ ແລະນັກຟ້ອນ ຊາວການາດາ ຊຶ່ງ ສ່ວນໃຫຍ່ແລ້ວແມ່ນໄດ້ເພັ່ງເລັງໃສ່ ວັທນະທັມ ແລະປະວັດສາດ ຂອງພວກຊົນເຜົ່າພື້ນ ເມືອງ ເຈົ້າໜ້າທີ່ເຢເມນຄົນນຶ່ງໄດ້ກ່າວຫາ ພວກກະບົດຊີໄອທ໌ວ່າລະເມີດຂໍ້ຕົກລົງຢຸດຍິງ ບໍ່ເທົ່າໃດຊົ່ວໂມງ ຫລັງຈາກ ຂໍ້ຕົກລົງດັ່ງກ່າວມີຜົນບັງຄັບໃຊ້ ທ່ານ MOHAMMED AB DULLAH AL-QAWSI ຮອງຣັຖມຸນຕຣີກະ ຊວງພາຍໃນຂອງເຢເມນ ກ່າວວ່າ ມີທະຫານ ຢ່າງນ້ອຍຄົນນຶ່ງເສັຽຊີວິດ ແລະອີກຫຼາຍໆຄົນໄດ້ຮັບບາດເຈັບ ໃນການໂຈມຕີ ຂອງພວກກະ ບົດທີ່ແຂວງ SAADA ໃນມື້ວານນີ້ ທ່ານກ່າວ ວ່າ ນອກນັ້ນແລ້ວ ພວກກະບົດ ຍັງໄດ້ໂຈມຕີ ຣົດຂອງທ່ານ ແຕ່ພວກກະບົດໄດ້ປະຕິ ເສດວ່າ ຕົນບໍ່ມີສ່ວນໃດໆໃນການໂຈມຕີທີ່ວ່ານີ້ ພວກເຈົ້າໜ້າທີ່ເຢເມນ ກ່າວວ່າ ຕົນ ຄາດວ່າ ຈະມີການລະເມີດ ເລັກໆນ້ອຍໆຕໍ່ຂໍ້ຕົກລົງຢຸດຍິງແຕ່ໂດຍທົ່ວໄປແລ້ວ ການຢຸດ ຍິງ ຍັງຈະດຳເນີນ ຢູ່ຕໍ່ໄປ ຂໍ້ຕົກລົງຢຸດຍິງໄດ້ບັນລຸກັນ ໃນມື້ວັນພະຫັດຜ່ານມາລະຫວ່າງ ປະທານາທິບໍດີ ALI ABDULLAHSALEH ແລະຜູ້ນຳກະບົດ ນາຍ ABDEL-MALIK AL-HOUTHI ຂໍ້ຕົກລົງດັ່ງກ່າວກຳນົດໃຫ້ ພວກກະບົດ ຖອນອອກໄປ ຈາກໂຮງການ ຣັຖບານ ປ່ອຍພວກນັກໂທດ ແລະຢຸດເຊົາການບຸກໂຈມຕີ ຂ້າມຊາຍແດນ ເຂົ້າໄປໃນ SAUDI ARABIA ປະທານາທິບໍດີໄອວໍຣິໂຄສຕ໌ກ່າວວ່າ ທ່ານໄດ້ຍຸບ ຄະນະຣັຖບານ ແລະຄະ ນະກັມມະການເລືອກຕັ້ງ ຫລັງຈາກໄດ້ມີຄວາມ ເຄັ່ງຕຶງ ເພີ້ມຂຶ້ນ ກ່ຽວກັບແຜນການເລືອກຕັ້ງ ໃນເດືອນໜ້າ ປະທານາທິບໍດີ GBAGBO ໄດ້ປະກາດ ທາງໂທຣະພາບຂອງຣັຖບານໃນ ວັນສຸກ ວານນີ້ວ່າທ່ານໄດ້ຮ້ອງຂໍ ໃຫ້ນາຍົກ ຣັຖມຸນຕຣີ GUILLAUME SORO ຈັດຕັ້ງຄະນະຣັຖບານຊຸດໃໝ່ ການເຄື່ອນໄຫວ ທີ່ ວ່ານີ້ພາໃຫ້ເກີດ ຄວາມສົງສັຍບໍ່ແນ່ໃຈກ່ຽວ ກັບແຜນການເລືອກຕັ້ງ ປະທານາທິບໍດີ ໃນ ເດືອນໜ້າ ຕລອດທັງ ຂັ້ນຕອນໃນການສ້າງ ຄວາມປອງດອງຊາດ ໃນ ໄອວໍຣິໂຄສຕ໌ ທີ່ ແຕກແຍກກັນນັ້ນ ການເລືອກຕັ້ງປະທານາທິບໍດີ ໄດ້ມີການເລື່ອນເວລາ ມາແລ້ວ ຫຼາຍໆຄັ້ງ ນັບແຕ່ປີ 2005ເປັນຕົ້ນມາ ການເຄື່ອນໄຫວ ຂອງປະທານາທິບໍດີ GBAGBO ໄດ້ມີຂຶ້ນ ລຸນຫລັງການຕັດສິນໃຈ ໃນຕົ້ນອາທິດນີ້ ຂອງນາຍົກຣັຖມຸນຕຣີ SORO ຊຶ່ງເຄີຍເປັນກະບົດມາກ່ອນນັ້ນ ທີ່ສັ່ງໃຫ້ໂຈະ ຂັ້ນຕອນ ໃນການຈົດທະບຽນ ຜູ້ມີສິດປ່ອນບັດສຳລັບການເລືອກຕັ້ງ ປະທານາທິບໍດີ ຄັ້ງຈະມາ ຍ້ອນມີການກ່າວຫາວ່າ ມີການສໍ້ໂກງເກີດຂຶ້ນ ທຳນຽບຂາວໄດ້ປະ ຕິເສດ ຕໍ່ການຮຽກຮ້ອງຂອງຈີນທີ່ຢາກໃຫ້ຍົກເລີກ ການພົບປະ ລະຫວ່າງ ປະທານາທິບໍດີ ສະຫະຣັດ ທ່ານ BARACKOBAMA ແລະ ອົງດາໄລລາມະ ຜູ້ນຳທາງດ້ານຈິດໃຈຂອງຊາວທິເບດ ທີ່ຈະມີຂຶ້ນໃນ ອາທິດໜ້ານີ້ ໂຄສົກຂອງປະທານາທິບໍດີສະຫະຣັດ ກ່າວວ່າ ການພົບປະທີ່ທຳນຽບຂາວ ຈະມີຂຶ້ນ ຕາມ ໝາຍກຳນົດການ ໃນວັນພະຫັດ ທີ 18 ເດືອນນີ້ ຖແລງການສະບັບນຶ່ງ ທີ່ນຳອອກເຜີຍແຜ່ທີ່ນະຄອນ ຫລວງປັກກິ່ງ ໃນມື້ວານນີ້ ໂດຍໂຄສົກກະຊວງການ ຕ່າງປະເທດຈີນ ທ່ານ MA ZHAOXU ກ່າວວ່າ ຈີນຄັດຄ້ານ ຢ່າງແຂງຂັນຕໍ່ການຢ້ຽມຢາມ ຂອງອົງ ດາໄລລາມະ ແລະຮຽກຮ້ອງໃຫ້ ສະຫະຣັດ ຖອນການເຊື້ອເຊີນກ່ຽວກັບ ການຢ້ຽມຢາມ ດັ່ງກ່າວ ໃນທັນທີ ທ່ານ MA ໃຫ້ຮ່ອງຮອຍວ່າ ການພົບປະທີ່ວ່ານີ້ ອາດຈະສ້າງ ຄວາມເສັຽຫາຍ ເພີ້ມຕື່ມ ໃຫ້ແກ່ ຄວາມສັມພັນລະຫວ່າງສະຫະຣັດ ກັບຈີນ ຊຶ່ງເມື່ອໄວໆມານີ້ ໄດ້ຊຸດໂຊມລົງຍ້ອນແຜນ ການຂາຍອາວຸດ ຂອງສະຫະຣັດ ໃຫ້ແກ່ໃຕ້ຫວັນ ການລົງບໍ່ຮອຍກັນ ກ່ຽວກັບອັດຕຣາໃນການແລກປ່ຽນ ເງິນຕຣາຂອງຈີນ ແລະ ຄວາມວິຕົກກັງວົນ ຂອງສະຫະຣັດກ່ຽວກັບ ການກວດກາ ທາງອິນເຕີແນັດ ຂອງຈີນ ສະມາຊິກ ຂອງພັກຣີພັບລີກັນ ຮຽກຮ້ອງໃຫ້ນຳເອົາໂຕ ຜູ້ວາງແຜນ ໃນການໂຈມຕີກໍ່ການຮ້າຍ ໃນວັນ ທີ 11 ກັນຍາປີ 2001ແລະພວກສົມຮູ້ຮ່ວມຄິດ ຂຶ້ນສານ ທະຫານ ໃນຄຳປາສັຍ ປະຈຳສັບປະດາຂອງພັກຣີພັບ ລີກັນນັ້ນ ສະມາຊິກສະພາສູງ LINDSEY GRAHAM ເອີ້ນການຕັດສິນໃຈຂອງປະທານາທິບໍດີ ສະຫະຣັດ ທ່ານ BARACK OBAMA ທີ່ຈະດຳເນີນຄະດີ ຜູ້ຕ້ອງສົງສັຍ5 ຄົນ ໃນສານພົລເຮືອນ ຢູ່ນະຄອນນິວຢອກ ນັ້ນວ່າ ເປັນ ຄວາມພິດພາດ ຢ່າງໃຫຍ່ ຣັຖບານທ່ານ OBAMA ໄດ້ປະເຊີນ ກັບການຄັດຄ້ານ ຫລາຍຂຶ້ນ ທັງຈາກ ສະມາຊິກສະພາພັກຣີພັບລີກັນ ແລະ ພັກເດໂມແຄຣັທ ທີ່ຈະດຳເນີນຄະດີ ຜູ້ຕ້ອງສົງສັຍວ່າເປັນພວກກໍ່ການຮ້າຍ ຢູ່ໃນສານ ຂອງພົລເຮືອນ ຣັຖບານທ່ານ OBAMA ບໍ່ໄດ້ປະຕິເສດເຖິງຄວາມເປັນໄປໄດ້ ໃນການທີ່ ຈະນຳເອົາໂຕ ຜູ້ຕ້ອງສົງສັຍເຫລົ່ານີ້ ກັບຄືນໄປຂຶ້ນສານທະຫານ ໃໝ່ອີກ ທ່ານ GRAHAM ກ່າວໃນ ວັນເສົາ ມື້ນີ້ວ່າ ພວກກໍ່ການຮ້າຍອາລກາຍດາ ບໍ່ຄວນຈະໄດ້ຮັບສິດ ແບບດຽວກັນ ກັບ ພົລເມືອງອະເມຣິກັນ ປະທານາທິບໍດີ ສະຫະຣັດ ທ່ານ BARACK OBAMA ໄດ້ ລົງນາມໃນຮ່າງກົດໝາຍສະບັບນຶ່ງ ທີ່ຈະອະ ນຸຍາດໃຫ້ ສະຫະຣັດ ຢືມເງິນໄດ້ຫຼາຍກວ່າ ແຕ່ກ່ອນ ເກືອບ 2 ພັນ ຕື້ໂດລາ ປະທານາ ທິບໍດີ OBAMA ໄດ້ລົງນາມໃນຮ່າງກົດໝາຍ ສະບັບນີ້ທີ່ທຳນຽບຂາວ ໃນຄືນວັນສຸກວານນີ້ ໂດຍບໍ່ມີພິທີຫລືການອອກຂ່າວ ທີ່ສຳຄັນ ແຕ່ ຢ່າງໃດ ໜີ້ສິນ ທີ່ສະຫະຣັດ ສາມາດມີໄດ້ໃນເວລານີ້ ແມ່ນບໍ່ໃຫ້ກາຍ 14 ພັນ 3 ຮ້ອຍ ຕື້ໂດລາ ສະຫະຣັດ ມີໜີ້ສິນເກືອບຈະກາຍ ຂີດຈຳກັດ ທີ່ໄດ້ກຳນົດໄວ້ ກ່ອນໜ້ານີ້ ການປ່ຽນແປງທີ່ວ່ານີ້ໄດ້ມີຂຶ້ນ ໃນຂະນະທີ່ຊາວ ອະເມຣິກັນ ມີຄວາມວິຕົກກັງວົນ ຫລາຍຂຶ້ນ ກ່ຽວກັບການຂາດດຸນງົບປະມານ ຂອງຣັຖ ບານ ໃນການດຳເນີນຄວາມພະຍາຍາມ ເພື່ອສ້າງຄວາມອຸ່ນໃຈໃຫ້ແກ່ພວກ ທີ່ມີຄວາມ ຢ້ານກົວນັ້ນ ຮ່າງກົດໝາຍ ດັ່ງກ່າວ ຍັງຮວມທັງ ຂໍ້ກຳກົດທີ່ເອີ້ນວ່າ PAY AS YOU GO ຊຶ່ງເທື່ອທຳອິດ ໄດ້ມີການຮ່າງຂຶ້ນ ໃນຊຸມປີ 1990ພາຍໃຕ້ຣັຖບານ ຂອງປະທານາ ທິບໍດີ BILL CLINTON ໃນເວລານັ້ນ ຊຶ່ງກົດໝາຍດັ່ງກ່າວໄດ້ບັງຄັບວ່າ ການຕັດພາສີ ຫລືການໃຊ້ຈ່າຍໃໝ່ ໃດໆກໍຕາມ ຈະຕ້ອງໄດ້ມີການຂຶ້ນພາສີຫລືຕັດການໃຊ້ຈ່າຍໃນໂຄງ ການໃດ ໂຄງການນຶ່ງ (ສລຸບຂ່າວ) ເຊີນຟັງຂ່າວລາຍລະອຽດ ໂດຍຄລິກບ່ອນສຽງ